  Майя Бывальцева Коронавирус сэрен огъя кун экзаменэз (ЕГЭ) но валтӥсь кун экзаменэз (ОГЭ) сётон дырез выжтӥзы. Со сярысь Россиысь калыкез дышетонъя (просвещениея) министерстволэн нимлыко сайтаз ивортэмын. Эпидемиологи югдурен валче огъя кун экзаменэз но валтӥсь кун экзаменэз сётон дыръёс выжтӥсько. ЕГЭ 8-тӥ инвожое кутскоз. 9-тӥ классъёс понна экзаменъёс – 9-тӥ инвожое. Рособрнадзор али экзаменъёслэсь расписанизэс выльдэ но сое но улосвылъёс понна вань ӵектонъёсты матысь дыре шараялоз Сергей Кравцов, Россиысь калыкез дышетонъя министрВатсалом, дышетонэз радъянэн герӟаськем вань юанъёсты федерал министерстволэн «ӟырдыт линияз» жингыртыса сётыны луоз, солэн номерез 8 (800) 200 – 91 – 85. Телефон уен-нуналэн ужа. Удмуртиысь дышетонъя но тодосъя министерствоын озьы ик «ӟырдыт линиос» висъямын. Школаосын но нылпи садъёсын дышетонэз радъян пумысен 8 (3412) 782-782, 8 (3412) 78-40-51 телефон номеръёсъя жингыртыны луоз. Шор ёзо ӧнер дышетсконниосъя - 9 (3412) 51-45-40, 8 (3412) 51-45-22. Линиос 8 час 30 минутысен 17 час 30 минутозь ужало. Тодэ вайытом, Удмуртиысь школаос дистанционной амалэн дышетонэ выжизы. Вуоно арняе элькунын дежурной нылпи садъёс гинэ ужалозы.  Тегъёс: Ижкар Удмуртия экзамен коронавирус пиналъёс школаос  